સ્થાનિકોમાં થતી ચર્ચા મુજબ ધોળી રેતીનો કાળો કારોબાર રાત્રિના સમયે બેરોકટોક પણે ધમધમી રહ્યો છે. ખાણખનીજ વિભાગે ઓખા પોર્ટ વિસ્તારના ભૌગોલિક મહત્ત્વ તેમજ કિનારો જળવાય રહે તે હેતુથી અત્યાર સુધી રેતીનુું ખનન કરવાની મંજૂરી આપી નથી તેમ છતાં ઓખા પોર્ટ વિસ્તારમાં ચાલતા સરકારી અને બિન સરકારી બાંધકામોમાં સમુદ્રની ખારી રેતીનો બેફામ ઉપયોગ થયો છે, આ જ દિવસ સુધી રોયલ્ટી ભર્યા વગર ચોરાઉ રેતીનો ઉપયોગ કરનાર કોઈપણ આસામી સામે કાર્યવાહી થયાનું ચોપડે નોંધાયું નથી ત્યારે આ ગેરકાયદે વ્યવસાય પર એલસીબી નિષ્ક્રિયતા છોડીને પગલા ભરે તેવી સમયની માગણી છે.